

REPUBLIKA HRVATSKA

VARAŽDINSKA ŽUPANIJA

OPĆINA VINICA

Općinsko vijeće

KLASA: 024-04/25-01/15

URBROJ: 2186-11-25-1

Vinica, 27. ožujka 2025. godine

Temeljem odredbe članka 82. stavka 2. Pravilnika o proračunskom računovodstvu i računskom planu („Narodne novine“ 124/14, 115/15, 87/16, 3/18, 126/19, 108/20, 144/21), i članka 30. Statuta Općine Vinica („Službeni vjesnik Varaždinske županije“ 30/20, 9/21) Općinsko vijeće donijelo je

**ODLUKU**

**o raspodjeli rezultata poslovanja Općine Vinica za 2024. godinu**

**Članak 1.**

Ovom Odlukom provodi se preraspodjela financijskog rezultata Općine Vinica za 2024. godinu u svrhu knjigovodstvenog usklađenja na računima podskupine 922 te se vrši njegova raspodjela sukladno zakonskim propisima.

**Članak 2.**

Izvršenjem Proračuna Općine Vinica za 2024. utvrđen je rezultat, kako slijedi:

1. Višak prihoda poslovanja ………………………….…. 603.550,10 €
2. Manjak prihoda od nefinancijske imovine …………… 433.018,01 €

**Članak 3.**

Viškom prihoda poslovanja iz članka 2. pokriva se manjak prihoda od nefinancijske imovine ostvaren u 2024.g. u iznosu od 433.018,01 € i manjak iz prethodnih razdoblja u iznosu od 121.039,67.

**Članak 4.**

Preostali utvrđeni višak prihoda u iznosu od 49.492,42 € uključiti će se u I. izmjene i dopune Proračuna Općine Vinica za 2025. godinu.

**Članak 5.**

Utvrđeni iznos viška od 49.492,24 € odnosi se na višak prihoda poslovanja Općine Vinica u iznosu od 22.210,94 € i višak prihoda poslovanja proračunskog korisnika dječjeg vrtića Vinica u iznosu od 27.281,48 €, a koji će se uvrstiti u izmjene i dopune financijskog plana Dječjeg vrtića Vinica.

**Članak 6.**

Ova Odluka stupa na snagu osmog dana od dana objave u „Službenom vjesniku Varaždinske županije“.

PREDSJEDNIK

Općinskog vijeća Općine Vinica

Predrag Štromar